Ըստ Հայաստանի առողջապահության նախարարության տվյալների՝ վերարտադրողական առողջության հետ կապված խնդիրները գտնվում են վարչության համակ ուշադրության կենտրոնում: Ստեղծված են աշխատանքային խմբեր, որոնք մշակում են հատուկ ծրագրեր՝ տրամադրվող բժշկական ծառայությունների որակը բարձրացնելու նպատակով: Ինչպես միջազգային համաժողովի ընթացքում նշեց Հայաստանի առողջապահության՝ տվյալ պահին գործող նախարար Սերգեյ Խաչատրյանը, դեկտեմբեր ամսվա հաշվարկների համաձայն՝ կա 14 մլրդ դրամի ներդրումներ կատարելու անհրաժեշտություն, որպեսզի, սկսած պատանեկան տարիքից, մինչև վերարտադրողական փուլի ավարտը, մեր կանայք կարողանան ստանալ որակյալ բուժում: «Տվյալ ծրագրի իրականացումը կսկսվի 2017 թվականին, ու ես վստահ եմ, որ այն, աշխատանքի բարելավման հետ մեկտեղ, մեծ դեր կխաղա այս ոլորտում»,- հայտնեց նախկին նախարարը: